Blaze7451/Wiki-th-20250601 huggingface dataset:
พระเจ้าบรมวงศ์เธอ พระองค์เจ้าประภัศร

พระเจ้าบรมวงศ์เธอ พระองค์เจ้าประภัศร (11 พฤษภาคม พ.ศ. 2397 – 29 มิถุนายน พ.ศ. 2469) เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเกศ ในรัชกาลที่ 4

**พระประวัติ**

**ประสูติ**
พระเจ้าบรมวงศ์เธอ พระองค์เจ้าประภัศร เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเกศ ในรัชกาลที่ 4 เมื่อวันที่ 11 พฤษภาคม พ.ศ. 2397

**พระกรณียกิจ**
เมื่อครั้งยังทรงพระชนม์ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ทรงพระกรุณาโปรดเกล้าฯ ให้ พระเจ้าบรมวงศ์เธอ พระองค์เจ้าประภัศร ทรงสอนหนังสือไทยประทานหม่อมเจ้าพิจิตรจิราภา เทวกุล พระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมใหญ่ เทวกุล ณ อยุธยา อดีตอาจารย์ใหญ่และผู้จัดการโรงเรียนราชินี และโรงเรียนราชินีบน ผู้ทรงมีคุณูปการอย่างยิ่งแก่วงการการศึกษาของสตรีไทย
ในปี พ.ศ. 2436 (ร.ศ. 112) พระเจ้าบรมวงศ์เธอ พระองค์เจ้าประภัศร ทรงเข้าร่วมก่อตั้งสภาอุณาโลมแดงแห่งชาติสยามขึ้น โดยทรงดำรงตำแหน่งผู้ช่วยเลขานุการินี ทรงร่วมออกทุนทรัพย์ตั้งเป็นสภาขึ้นในคราวแรก เป็นเงิน 1,200 บาท

**สิ้นพระชนม์**
พระเจ้าบรมวงศ์เธอ พระองค์เจ้าประภัศรสิ้นพระชนม์ในรัชสมัยพระบาทสมเด็จพระปกเกล้าเจ้าอยู่หัว เมื่อวันที่ 29 มิถุนายน พ.ศ. 2469 สิริพระชันษา 72 ปี ในวันที่ 30 มิถุนายน พ.ศ. 2469 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์ ไปในการพระราชทานน้ำสรงพระศพ จากนั้นเชิญพระศพมาประดิษฐาน ณ หอธรรมสังเวช พระราชทานเพลิงพระศพเมื่อวันที่ 23 พฤษภาคม พ.ศ. 2471 ณ พระเมรุ ท้องสนามหลวง ในการนี้ทรงพระกรุณาโปรดเกล้าฯ พระราชทานพระโกศกุดั่นน้อยทรงพระศพ และแขวนฉัตรโหมดทองห้าชั้นที่พระโกศ แวดล้อมด้วยเครื่องราชอิสริยยศhttp://www.ratchakitcha.soc.go.th/DATA/PDF/2471/D/774.PDF

**พระเกียรติยศ**

**พระอิสริยยศ**
พระเจ้าลูกเธอ พระองค์เจ้าประภัศร (11 พฤษภาคม พ.ศ. 2397 - 11 พฤศจิกายน พ.ศ. 2411)
*พระเจ้าน้องนางเธอ พระองค์เจ้าประภัศร (11 พฤศจิกายน พ.ศ. 2411 - 23 ตุลาคม พ.ศ. 2453)
*พระเจ้าบรมวงศ์เธอ พระองค์เจ้าประภัศร (23 ตุลาคม พ.ศ. 2453 - 29 มิถุนายน พ.ศ. 2469)

**เครื่องราชอิสริยาภรณ์**
ปี=2437

**พงศาวลี**

**อ้างอิง**
หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 4
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ม.ป.ร.2‎
หมวดหมู่:ผู้ได้รับเหรียญรัตนาภรณ์ จ.ป.ร.3
หมวดหมู่:ผู้ได้รับเหรียญรัตนาภรณ์ ว.ป.ร.2‎
อิราวัต บุนนาค

อิราวัต บุนนาค หรือที่เรียกกันในวงการเพลงร็อคว่า "ต้อม คาไลโดสโคป"เกิดเมื่อ 18กรกฎาคม2494 มือเบสคุณภาพ หัวหน้าวง และเป็นผู้ให้กำเนิดตำนานวงร็อคเมืองไทย คาไลโดสโคป ที่ได้สร้างปรากฏการณ์วงการเพลงให้กลายเป็นยุคทองของเพลงร็อค แอนด์ โรล์ กับเพลงดังอมตะ "เพราะเรานั้นคู่กัน" เพลงประกอบโฆษณาครีมเทียมที่เป็นโฆษณาชิ้นแรกที่ใช้เพลงเป็นสื่อไปยังกลุ่มเป้าหมายในวงการโฆษณารวมทั้งเพลง "กระชากใจ" เพลงร็อคมันส์ ที่กลายเป็นคำฮิตติดปากวัยรุ่นในยุคนั้นและไม่ว่าจะเป็นเพลงเหนือกาลเวลา หนุ่มสาว ที่เป็นเพลงฮิต โด่งดังไม่แพ้กัน
ปัจจุบัน วงคาไลโดสโคป ยังคงเป็นวงร็อคคุณภาพ ที่เล่นเพลงร็อคในยุค 70, 80, 90 ด้วยฝืมือ และจุดยืนของความเป็นร็อค แอนด์ โรล์
หมวดหมู่:นักดนตรีชาวไทย
อาเรกิปา

อาเรกิปา (Arequipa) เป็นเมืองหลักของแคว้นอาเรกิปาทางตอนใต้ของประเทศเปรู และเป็นเมืองที่มีประชากรมากเป็นที่สองรองจากลิมา อาเรกิปาตั้งอยู่ในเขตเทือกเขาแอนดีสที่ความสูง 2,380 เมตรเหนือระดับน้ำทะเล และอยู่ใกล้ภูเขาไฟมิสติ อาคารหลายแห่งในเมืองที่ถูกสร้างขึ้นด้วยหินภูเขาไฟสีขาว ทำให้เมืองนี้มีชื่อเล่นว่า "เมืองสีขาว" (La Ciudad Blanca) ศูนย์กลางประวัติศาสตร์เมืองอาเรกิปาได้รับเลือกให้เป็นแหล่งมรดกโลกใน ค.ศ. 2000

**ชื่อเมือง**
กล่าวกันว่าที่มาของชื่ออาเรกิปามาจากภาษาเกชัว Ari, quepay ซึ่งแปลว่า "ใช่ ที่นี่แหละ" ซึ่งเป็นคำพูดของไมตา กาปัก กษัตริย์อินคาองค์ที่สี่ เมื่อพระองค์ทอดพระเนตรเห็นเมืองนี้ แต่นักวิชาการสันนิษฐานจากร่องรอยของชาวพื้นเมืองจากทะเลสาบติติกากาว่าชื่ออาเรกิปาน่าจะมาจากภาษาไอมารา ari แปลว่ายอด และ quipa แปลว่าอยู่ข้างหลัง ซึ่งรวมกันหมายถึง "เมืองที่อยู่หลังภูเขาไฟมิสติ" 

**ประวัติ**
จากหลักฐานทางโบราณคดีพบว่ามีผู้คนอาศัยอยู่ในหุบเขาอันอุดมสมบูรณ์ที่เป็นที่ตั้งของอาเรกิปาตั้งแต่สมัย 6,000–5,000 ปีก่อนคริสต์ศักราช นักโบราณคดีสันนิษฐานว่าชาวไอมาราอาศัยอยู่ในบริเวณนี้เมื่ออาณาจักรอินคาเข้ายึดครองอาเรกิปาในคริสต์ศตวรรษที่ 15 เมืองอาเรกิปาได้รับการก่อตั้งขึ้นใหม่เมื่อวันที่ 15 สิงหาคม ค.ศ. 1540 โดยการ์ซี มานูเอล เด การ์บาฆัล ซึ่งเป็นทหารที่ฟรันซิสโก ปิซาร์โร ส่งมา
พระเจ้าการ์โลสที่ 1 แห่งสเปนทรงแต่งตั้งอาเรกิปาให้เป็นเมืองและพระราชทานตราประจำเมืองที่ยังคงใช้ในปัจจุบัน อิทธิพลของสเปนหลงเหลืออยู่ในสถาปัตยกรรมต่าง ๆ ในเมืองจนทุกวันนี้ อาเรกิปาค่อนข้างจะแยกตัวจากส่วนอื่น ๆ ของประเทศในสมัยที่อยู่ภายใต้การปกครองของสเปนและช่วงเริ่มต้นการเป็นสาธารณรัฐ แต่เมื่อทางรถไฟและถนนที่เชื่อมระหว่างเมืองนี้กับภูมิภาคอื่น ๆ เปิดใช้ อาเรกิปาก็กลายเป็นศูนย์กลางทางการค้าระหว่างลิมากับเขตเปรูตอนใต้
อาเรกิปาเป็นฐานกำลังของพวกชาตินิยมในช่วงต้นคริสต์ศตวรรษที่ 19 ที่เปรูเรียกร้องเอกราชจากสเปน และภายหลังยังเป็นที่ชุมนุมในระหว่างสงครามมหาสมุทรแปซิฟิกที่รบกับชิลีอีกด้วย
เมืองอาเรกิปาเคยประสบภัยจากแผ่นดินไหวหลายครั้ง ใน ค.ศ. 2001 เกิดแผ่นดินไหวที่มีขนาดใหญ่ถึงขนาด 7.9
ใน ค.ศ. 2002 เกิดการหยุดงานและการประท้วงอย่างรุนแรงเพื่อต่อต้านการแปรรูปโรงงานไฟฟ้าท้องถิ่น จนทำให้ประธานาธิบดีอาเลฆันโดร โตเลโดต้องประกาศให้เป็นสภาวะฉุกเฉิน

**อ้างอิง**
หมวดหมู่:เมืองในประเทศเปรู
หมวดหมู่:แคว้นอาเรกิปา
หมวดหมู่:แหล่งมรดกโลกในประเทศเปรู
หมวดหมู่:แหล่งมรดกโลกทางวัฒนธรรม
แฟ้มลับคดีพิศวง

ห้องทำงานของเจ้าหน้าที่ฟอกซ์ มัลเดอร์ ซุกอยู่ใต้ถุนตึกเอฟบีไอ 
แฟ้มลับคดีพิศวง (italic=yes) เป็นภาพยนตร์ชุดสืบเนื่องทางโทรทัศน์แนวไซไฟที่ถือว่ายาวที่สุดเป็นอันดับสอง รองจากสตาร์เทร็ค ออกอากาศถึง 10 ฤดูกาล จำนวนตอนทั้งหมด 208 ตอน เคยได้รับการเสนอชื่อเข้าชิงรางวัลต่าง ๆ ถึง 141 ครั้ง และสามารถชนะถึง 61 รางวัลจากผู้มอบรางวัล 24 สถาบัน รวมถึงรางวัลเอ็มมี, รางวัลลูกโลกทองคำ รางวัลเอ็นไวรอนเมนทัลมีเดีย และรางวัลสกรีนแอกเตอร์สไกด์
แฟ้มลับคดีพิศวง เขียนบทโดยคริส คาร์เตอร์ มีเนื้อเรื่องเกี่ยวกับเจ้าหน้าที่พิเศษเอฟบีไอสองคน คือ ฟอกซ์ มัลเดอร์ นักจิตวิทยา (รับบทโดยเดวิด ดูคอฟนี) และแดนา สกัลลี นักฟิสิกส์และแพทย์ (รับบทโดยจิลเลียน แอนเดอร์สัน) มีหน้าที่รับผิดชอบเกี่ยวกับแฟ้มคดี "เอ็กซ์" คดีลึกลับเกี่ยวกับปรากฏการณ์เหนือธรรมชาติ ทั้งสองคนอยู่ภายใต้การบังคับบัญชาของวอลเตอร์ สกินเนอร์ (รับบทโดยมิตช์ พีเลจจี) ผู้ช่วยผู้อำนวยการเอฟบีไอ
ฟอกซ์ มัลเดอร์ มีความเชื่อเรื่องจานบินและมนุษย์ต่างดาว เนื่องจากเขาเชื่อว่าน้องสาวของเขา ชื่อ ซาแมนทา มัลเดอร์ ถูกมนุษย์ต่างดาวจับตัวไปตั้งแต่เด็ก เขาเป็นคนหมกมุ่น สะสมหนังสือโป๊ และเชื่อในทฤษฎีสมคบคิด ในระหว่างการสืบสวน มัลเดอร์มักถูกทัดทานโดยดานา สกัลลีย์ ที่มีนิสัยการทำงานชอบวิเคราะห์ความเป็นไปได้ทางวิทยาศาสตร์ และหาเหตุผลมาหักล้างมากกว่า
ฟอกซ์ มัลเดอร์ เป็นตัวละครหลักใน แฟ้มลับคดีพิศวง ตั้งแต่ฤดูกาลที่ 1 ถึง 7 และถูกตัดออกไปในฤดูกาลที่ 8-9 เนื่องจากความขัดแย้งระหว่างดูคอฟนีกับคาร์เตอร์ โดยคริส คาร์เตอร์กำหนดให้มัลเดอร์ถูกมนุษย์ต่างดาวจับตัวไป และมีเจ้าหน้าที่พิเศษสองคนเข้ามารับผิดชอบแฟ้มคดีเอ็กซ์แทน คือ จอห์น ด็อกเกตต์ (รับบทโดยรอเบิร์ต แพทริก) และมอนิกา เรย์ส (รับบทโดยแอนนาเบท กิช) นอกจากนี้ในช่วงปลายฤดูกาลที่ 3 คริส คาร์เตอร์ยังเขียนบทให้สกัลลีย์ถูกมนุษย์ต่างดาวจับตัวไป และเกิดตั้งครรภ์ขึ้นมาอย่างลึกลับ ทั้งนี้เพื่อให้สอดคล้องกับสถานการณ์จริงที่จิลเลียน แอนเดอร์สัน ตั้งครรภ์ และให้กำเนิดลูกสาวชื่อ ไพเพอร์ มารู เมื่อวันที่ 25 กันยายน ค.ศ. 1994
นอกเหนือจากตัวละครหลักที่เป็นเจ้าหน้าที่เอฟบีไอแล้ว ในเรื่องยังกล่าวถึงองค์กรลึกลับที่มีอิทธิพลในรัฐบาล ชื่อ เดอะซินดิเคต นำโดยเดอะสโมกกิงแมน (The Smoking Man) รับบทโดยวิลเลียม บี. เดวิส และผู้ช่วยชื่อ อเล็กซ์ ไครเช็ก (รับบทโดยนิโคลัส ลีอา) และเดอะโลนกันเม็น (The Lone Gunmen) กลุ่มแฮกเกอร์สามคนที่คอยช่วยเหลือมัลเดอร์กับสกัลลีอยู่เบื้องหลัง ประกอบด้วยริชาร์ด "ริงโก" แลงลี (รับบทโดยดีน แฮ็กลุนด์), เมลวิน โฟรฮิคี (รับบทโดยทอม เบรดวูด) และจอห์น ฟิตเจอรัลด์ ไบเออส์ (รับบทโดยบรูซ ฮาร์วุด) กลุ่มเดอะโลนกันเม็น นี้ได้รับความชื่นชอบจากผู้ชมจนถูกแยกไปเป็นภาพยนตร์ชุดสืบเนื่องต่างหาก จำนวน 1 ฤดูกาล 13 ตอน

**ภาพรวม**

**ทั่วไป**
แฟ้มลับคดีพิศวง เล่าเรื่องของการทำงานและชีวิตส่วนของของเจ้าหน้าที่พิเศษฟอกซ์ มัลเดอร์แห่งเอฟบีไอ และแดนา สกัลลี มัลเดอร์เป็นนักวิเคราะห์พฤติกรรมที่มีพรสวรรค์และมีความเชื่ออย่างมากต่อเหตุการณ์เหนือธรรมชาติ

**อ้างอิง**
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการที่ออกฉายทางทรูวิชั่นส์
หมวดหมู่:ซีรีส์ทางโทรทัศน์โดยทเวนตีท์เซนจูรีฟอกซ์เทเลวิชั่น
ผลิตผลพลอยได้

ผลิตผลพลอยได้ คือผลิตผลรองหรือผลิตผลที่เกิดขึ้นโดยไม่ได้ตั้งใจ เกิดจากกระบวนการการผลิต ปฏิกิริยาเคมี หรือขั้นตอนทางชีวเคมี ซึ่งไม่ใช่ผลิตผลหลักที่ตั้งใจผลิตขึ้น ผลิตผลพลอยได้อาจสามารถนำไปใช้ประโยชน์และซื้อขายได้ หรืออาจเป็นของเสียที่ส่งผลกระทบต่อสิ่งแวดล้อมและระบบนิเวศ

**ตัวอย่างผลิตผลพลอยได้**

**จากสัตว์**
 อาหารเลือด (blood meal)- ขนปีก (ขนนก ขนไก่)- หนังสัตว์- ปุ๋ยคอก (มูลสัตว์)- คอลลาเจน และ เจลาติน- ลาโนลิน- หางนม

**จากพืช**
 ฟาง- เพกติน- กลีเซอรอล- น้ำมันผิวส้ม- น้ำมันเมล็ดองุ่น

**อื่น ๆ**
 ยางมะตอย (asphalt)- ขี้เถ้า และ ควัน- กากตะกอน (sludge)
หมวดหมู่:การผลิต
หมวดหมู่:ผลิตภัณฑ์
ซีคอนสแควร์

ภาพภายนอกของศูนย์การค้าก่อนปรับปรุง พ.ศ. 2550
ภาพภายนอกของศูนย์การค้าหลังปรับปรุงเมื่อปี พ.ศ. 2557
ซีคอนสแควร์ (Seacon Square) เป็นศูนย์การค้า ดำเนินโครงการโดย บริษัท ซีคอน ดีเวลลอปเมนท์ จำกัด (มหาชน) ซึ่งเป็นการร่วมทุนระหว่าง กลุ่มซีคอน (ตระกูลซอโสตถิกุล) และสถาบันการเงิน 5 แห่ง ตั้งอยู่บนเนื้อที่ 77 ไร่ ริมถนนศรีนครินทร์ ระหว่าง แยกศรีนุช และ แยกศรีอุดม มีระยะห่างจากถนนเทพรัตน 2 กิโลเมตร และห่างจากทางหลวงพิเศษหมายเลข 7 (กรุงเทพ-ชลบุรี) 3 กิโลเมตร นอกจากนี้ยังใกล้กับสวนหลวง ร.9 และท่าอากาศยานสุวรรณภูมิ เปิดให้บริการอย่างเป็นทางการเมื่อวันที่ 4 กันยายน พ.ศ. 2537 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิด

**การจัดสรรพื้นที่**
ซีคอนสแควร์ เป็นศูนย์การค้าครบวงจรที่มีคุณภาพได้มาตรฐานสากล โดยมีลักษณะเป็นอาคารเดี่ยวสูง 5 ชั้น และมีชั้นใต้ดินอีก 2 ชั้น มีพื้นที่ทั้งหมดประมาณ 500,000 ตารางเมตร พื้นที่ร้านค้า 200,000 ตารางเมตร มีที่จอดรถกว่า 7,000 คัน มีพื้นที่สำคัญดังนี้- มายสเคป (กำหนดเปิดให้บริการในปี พ.ศ. 2569)- ร้านค้าในกลุ่มเซ็นทรัล
** ท็อปส์ สาขาซีคอนสแควร์
** ซูเปอร์สปอร์ต
** เพาเวอร์บาย
** บีทูเอส
** ออฟฟิศเมท- โลตัส สาขาซีคอนสแควร์ (โลตัส สาขาแรกของประเทศไทย)- ดอง ดอง ดองกิ- นิโตริ- สปอร์ตเวิลด์- ซีซั่น แฟชั่น มอลล์- คลองถมซีคอน- ศูนย์อาหารกูร์เม่ต์ สเตชัน- ศูนย์เพื่อนใจวัยรุ่น ในโครงการทูบีนัมเบอร์วัน- มันมัน (MUNx2)
** ทีซีดีซี คอมมอนส์ (โดยความร่วมมือกับศูนย์สร้างสรรค์งานออกแบบ)- สวนสนุกโยโย่แลนด์ (เพิ่มพื้นที่จากสาขาซีคอนบางแคเดิม)- Mystiworld Escape Room- สถานออกกำลังกายฟิตเนส เฟิร์ส- โรงภาพยนตร์ซีคอน ซีนีเพล็กซ์ ในเครือเมเจอร์ ซีนีเพล็กซ์ กรุ๊ป จำนวน 8 โรง

**พื้นที่จัดสรรในอดีต**
 โรงภาพยนตร์แกรนด์ อีจีวี สาขาซีคอนสแควร์ (ปรับปรุงเป็น ซีคอน ซีนีเพล็กซ์)- เทสโก้ โลตัส สาขาซีคอนสแควร์ (ได้เปลี่ยนชื่อเป็น โลตัส (Lotus's) ในปี พ.ศ. 2564)- ห้างสรรพสินค้าเซน สาขาซีคอนสแควร์ (ปรับปรุงเป็นชั้น 3 ของห้างสรรพสินค้าโรบินสัน)- ห้างสรรพสินค้าโรบินสัน สาขาศรีนครินทร์ (ปิดให้บริการเนื่องจากหมดสัญญาเช่า ย้ายไปยังโรบินสัน ไลฟ์สไตล์ ลาดกระบัง และ โรบินสัน ไลฟ์สไตล์ สมุทรปราการ ส่วนพื้นที่เดิมอยู่ระหว่างปรับปรุงเป็น "มายสเคป" กำหนดเปิดให้บริการในปี พ.ศ. 2569)- โก! ว้าว

**การขนส่ง**
 Yellow รถไฟฟ้าสายสีเหลือง: สถานีสวนหลวง ร.9 - รถโดยสารประจำทาง
** สาย 133 (3-15), 145 (3-18), 206 (3-30), 537(E) (3-26E), 1013 เสริม, 3-19E (145E), 3-21 (207), 3-27, 3-34- รถสองแถว
** สาย 1013 (4), 1013 (5), 1013 (9), 1013 (11), 1014 (ม.รามคำแหง 2), 1014 (ตลาดอุดมสุข)

**ดูเพิ่ม**
 ซีคอนบางแค
*พาราไดซ์ พาร์ค

**อ้างอิง**

**แหล่งข้อมูลอื่น**
  เว็บไซต์ซีคอนสแควร์
หมวดหมู่:ศูนย์การค้าที่ก่อตั้งในปี พ.ศ. 2537
หมวดหมู่:ก่อตั้งในกรุงเทพมหานครในปี พ.ศ. 2537
หมวดหมู่:ศูนย์การค้าในกรุงเทพมหานคร
หมวดหมู่:สิ่งก่อสร้างในเขตประเวศ
กลุ่มซีคอน

กลุ่มบริษัทซีคอน เป็นกลุ่มธุรกิจในประเทศไทยประกอบด้วย 3 ธุรกิจ ได้แก่

**ธุรกิจรองเท้า**
บริษัท นันยาง มาร์เก็ตติ้ง จำกัด ผู้ผลิตและจำหน่ายรองเท้านันยางตราช้างดาว ก่อตั้งเมื่อปี 2491

**ธุรกิจผงชูรส**
ในปี 2529 กลุ่มบริษัท ซีคอน เข้าบริหารกิจการ บริษัท ไทยชูรส จำกัด ผู้ผลิตผงชูรสและผลิตภัณฑ์เครื่องปรุงอาหาร และต่อมาเข้าร่วมทุนกับกลุ่ม เจแปนอาซาฮี เคมีคัล ของญี่ปุ่น เพื่อขยายการผลิตผงชูรสสำหรับการส่งออก

**ธุรกิจก่อสร้างบ้านและพัฒนาอสังหาริมทรัพย์**
บริษัท เซาท์อีสท์เอเซียก่อสร้าง (บริษัท ซีคอน จำกัด) ประกอบธุรกิจการก่อสร้าง ก่อตั้งเมื่อ 9 มีนาคม 2504 โดยตระกูลซอโสตถิกุล กลางปี 2507 ได้ก่อสร้าง สยามสแควร์ ชอปปิ้งเซ็นเตอร์ขนาดใหญ่แห่งแรกของไทยและได้ก่อสร้างโรงแรมสยามอินเตอร์คอนติเนนตัล ต่อมาถูกรื้อและสร้างศูนย์การค้าสยามพารากอน, จัดสร้างโครงการที่พักอาศัยแห่งแรกของประเทศไทย คือ หมู่บ้านมิตรภาพ ซึ่งประกอบด้วยบ้านพักอาศัยมากกว่า 800 หลังที่ซอยอ่อนนุช และรับสร้างบ้านทั่วกรุงเทพฯ บนที่ดินต่างทำเลกว่า 6,000 หลัง
หมวดหมู่:บริษัทของไทย
กานาเลตโต

จิโอวานนี อันโตนิโอ กานาล (Giovanni Antonio Canal) 28 ตุลาคม พ.ศ. 2240 (ค.ศ. 1697) - 19 เมษายน พ.ศ. 2311 (ค.ศ. 1768) หรือรู้จักกันในชื่อ คานาเล็ตโต (Canaletto) ศิลปินผู้หลงใหลในการวาดภาพทิวทัศน์ของเมืองเวนิส งานของเขาดูเกือบเหมือนภาพถ่ายจริง คานาเล็ตโตตระเวนไปตามคลองเวนิสเพื่อเลือกตำแหน่งเงาที่น่าสนใจ เพื่อให้ฉากของเขามีคุณภาพล้ำเลิศ
การท่องเที่ยวเป็นรายได้แหล่งสำคัญสำหรับเวนิสในคริสต์ศตวรรษที่ 18 นักเดินทางผู้มีการศึกษาและมั่งคั่งและพ่อค้าหลายคนจากยุโรปเหนือและตะวันตก มักจะซื้อภาพของเมืองที่ละเอียดปราณีตของคานาเล็ตโตกลับไปด้วย
Canaletto ร่วมกับ Giovanni Battista Tiepolo, Giovanni Battista Pittoni, Giovanni Battista Piazzetta, จูเซปเป้มาเรีย Crespi และ Francesco Guardi รูปแบบดั้งเดิมที่ดี เก่า ปริญญาโท ระยะเวลาของจิตรกรที่.

**ผลงานในอังกฤษ**
สะพานเวสต์มินสเตอร์สร้างครั้งแรกใน พ.ศ. 2289 (ค.ศ. 1746)
หลายภาพของเขาถูกขายให้ชาวอังกฤษผ่านพ่อค้าชื่อโจเซฟ สมิธ (Joseph Smith) (ซึ่งต่อมาได้เป็นกงสุลอังกฤษประจำเวนิส) ตั้งแต่ พ.ศ. 2287 เขาช่วยคานาเล็ตโตขายภาพวาดให้แก่ชาวอังกฤษคนอื่นๆ และใน พ.ศ. 2289 คานาเล็ตโตย้ายไปที่ลอนดอน เพื่อให้อยู่ใกล้กลุ่มลูกค้าได้มากขึ้น เขาอาศัยอยู่ในอังกฤษจนกระทั่ง พ.ศ. 2298 ได้สร้างผลงานภาพทิวทัศน์ของลอนดอน (รวมสะพานเวสต์มินสเตอร์ใหม่)

**แหล่งข้อมูลอื่น**
หมวดหมู่:จิตรกรชาวอิตาลี
หมวดหมู่:บุคคลจากเวนิส
23313 สุโภไควณิช

เป็นดาวเคราะห์น้อยในแถบดาวเคราะห์น้อยที่มีคาบดาราคติ 1227.2011173 วัน (3.36 ปี) ถูกค้นพบในวันที่ 3 มกราคม พ.ศ. 2544 และตั้งชื่อตาม ณฐพล สุโภไควณิช นักเรียนโรงเรียนเตรียมอุดมศึกษาในขณะนั้น ที่เป็นหนึ่งในสามสมาชิกกลุ่มตัวแทนประเทศไทย ไปประกวดโครงงานของนักวิทยาศาสตร์รุ่นเยาว์ งาน Intel International Science and Engineering Fair หรือ ISEF ที่สหรัฐอเมริกา เรื่องรูปแบบการหุบของใบไมยราบ ซึ่งได้อันดับ 1 ของโลก เมื่อปี พ.ศ. 2550 และได้รางวัลของ European Union Contest for Young Scientists (EUCYS) จากผลงานเดียวกัน

**อ้างอิง**
หมวดหมู่:ดาวเคราะห์น้อย
สมัยเฮลลาดิค

สมัยเฮลลาดิค (Helladic period) เป็นศัพท์ทางโบราณคดี ที่หมายถึงสมัยต่าง ๆ ของวัฒนธรรมแผ่นดินใหญ่ของกรีซโบราณในช่วงยุคสำริด เป็นคำที่พาดพิงถึง อารยธรรมซิคละดีสอันเป็นช่วงเวลาใกล้เคียงกันกับยุคสำริดของอารยธรรมอีเจียน และ อารยธรรมมิโนอัน ที่เกี่ยวกับวัฒนธรรมของครีต สมัยเฮลลาดิคหมายถึงกรีกช่วงยุคสัมฤทธิ์ ซึ่งนักวิชาการบางฝ่ายก็เรียกว่า วัฒนธรรมเฮลลาดิค (Helladic Culture) เพราะมองว่ายังมิใช่ช่วงที่เจริญมากพอที่จะเป็นส่วนหนึ่งของอารยธรรมกรีซโบราณ ช่วงเวลานั้นยังเป็นสมัยที่กรุงทรอยยังไม่ล่มสลาย และครอบคลุมไปถึงช่วงเกิดสงครามกรุงทรอย 

**ที่มาของคำ**
คำว่า "เฮลลาดิค" "ซิคละดีส" และ "มิโนอัน" หมายถึงสถานที่ของที่มา ฉะนั้น สิ่งของจากมิโนอันสมัยกลางจึงอาจจะพบได้ที่ไซคลาดีส แต่ไม่ถือว่าเป็นไซคลาดีสสมัยกลาง การจัดระบบดังกล่าวมักจะไม่เหมาะกับบริเวณรอบทะเลอีเจียน เช่น พื้นที่ตะวันออกกลาง ซึ่งอาจมีเครื่องปั้นดินเผาที่เลียนแบบสไตล์ของเครื่องปั้นดินเผาเฮลลาดิคหรือมิโนอัน หากแต่เป็นเครื่องปั้นดินเผาที่ผลิตในท้องถิ่น
สมัยเฮลลาดิคโดยทั่วไปหมายถึงเครื่องปั้นดินเผาและระบบการระบุเวลาสร้าง เครื่องปั้นดินเผาไม่ว่าจะที่ใดตามปกติแล้วจัดแบ่งออกเป็นสมัยต้น กลาง และปลายจากรูปทรงและเทคนิคที่ใช้ในการสร้างงาน ระบบดังกล่าวทำให้สามารถทำการลำดับเวลาสถานที่ได้อย่างมีระบบ 
การระบุเวลาที่แท้จริงเป็นวิธีที่ดีที่สุดที่ควรจะใช้เมื่อทำได้ แต่การระบุเวลาเชิงสัมพัทธ์เป็นวิธีที่ใช้ก่อนที่จะมีการระบุเวลาโดยวิธีการคำนวณอายุโดยคาร์บอน การขุดค้นทางโบราณคดีของสิ่งของที่เกี่ยวกับกรีซก่อนประวัติศาสตร์จึงมักจะใช้การระบุเวลาสัมพัทธ์โดยลักษณะของเครื่องปั้นดินเผา 

**ดูเพิ่ม**
 กรีซโบราณ- อารยธรรมมิโนอัน 
หมวดหมู่:ประวัติศาสตร์กรีซ
หมวดหมู่:อารยธรรมอีเจียน
สุขุม เลาวัณย์ศิริ

สุขุม เลาวัณย์ศิริ (22 เมษายน พ.ศ. 2482 — 16 ธันวาคม พ.ศ. 2559) อดีตประธานสภาวิสาหกิจขนาดกลางและขนาดย่อมไทย อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรจังหวัดนครราชสีมา อดีตสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย และอดีตประธานที่ปรึกษานายกรัฐมนตรี (พลเอกชวลิต ยงใจยุทธ)

**ประวัติ**
สุขุม เกิดเมื่อวันที่ 22 เมษายน พ.ศ. 2482 เป็นบุตรของนาย ประกาย แซ่เล้า  กับ นางตู้ แซ่โค้ว สำเร็จการศึกษาปริญญาตรี พาณิชยศาสตรบัณฑิต จากมหาวิทยาลัยธรรมศาสตร์ เป็นสมาชิกสภาผู้แทนราษฎรจังหวัดนครราชสีมา 9 สมัย (ตั้งแต่ปี พ.ศ. 2518 ถึง พ.ศ. 2544) และเป็นสมาชิกสภาผู้แทนราษฎรแบบบัญชีรายชื่อ ในปี พ.ศ. 2544
เขาเคยเป็นกรรมการบริหารพรรคนำไทย

**การทำงาน**
สุขุมเคยดำรงตำแหน่งสำคัญทางการเมือง อาทิ- เลขานุการรัฐมนตรีว่าการกระทรวงมหาดไทย- เลขานุการรัฐมนตรีว่าการกระทรวงเกษตรและสหกรณ์- รัฐมนตรีช่วยว่าการกระทรวงมหาดไทย- ประธานกรรมาธิการวิสามัญศึกษาแก้ปัญหาการขาดแคลนน้ำสภาผู้แทนราษฎร- ที่ปรึกษารัฐมนตรีว่าการกระทรวงมหาดไทย- ที่ปรึกษารองนายกรัฐมนตรี- ประธานที่ปรึกษานายกรัฐมนตรีด้านแหล่งน้ำและสิ่งแวดล้อม (พล.อ.ชวลิต ยงใจยุทธ นายกรัฐมนตรี)- นายกสมาคมส่งเสริมการค้าอาเซียน
*ประธานสภาวิสาหกิจขนาดกลางและขนาดย่อมไทย
นอกจากผลงานด้านการเมืองยังมีผลงานในการริเริ่มเกี่ยวกับทรัพยากรและสิ่งแวดล้อม อาทิ เป็นผู้ริเริ่มให้สร้างฝายยาง (เขื่อนยาง) มาใช้เก็บน้ำเป็นผลสำเร็จ เป็นผู้ริเริ่มขุดคลองประปาน้ำดิบแห่งที่ 2 ให้แก่กรุงเทพมหานคร เป็นคณะกรรมการทรัพยากรน้ำแห่งชาติ ทำเนียบรัฐบาล ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคมัชฌิมาธิปไตย

**ถึงแก่อนิจกรรม**
สุขุม ถึงแก่อนิจกรรม เมื่อวันที่ 16 ธันวาคม พ.ศ. 2559 สิริอายุ 77 ปี

**รางวัลและเกียรติยศ**
 พ.ศ. 2529 ได้รับพระราชทานยศกองอาสารักษาดินแดนเป็น นายกองเอก สุขุม เลาวัณย์ศิริ

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดนครราชสีมา
หมวดหมู่:ชาวไทยเชื้อสายจีน
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกสภานิติบัญญัติแห่งชาติ
หมวดหมู่:พรรคชาติไทย
หมวดหมู่:พรรคนำไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคมัชฌิมาธิปไตย
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
ประกอบ วะสีนนท์

พลเรือตรี นายแพทย์ ประกอบ วะสีนนท์ เกิดเมื่อวันที่ 1 กุมภาพันธ์ พ.ศ. 2467 เป็นทหารเรือชาวไทย 

**ประวัติ**
 เป็นบุตรของนายเกษ และนางเปล่ง วะสีนนท์ 

**ประวัติการศึกษา**
 เป็นนักเรียนเก่าเทพศิรินทร์ DSA เข้าเรียนที่โรงเรียนเทพศิรินทร์ใน พ.ศ. 2480 เลขประจำตัวนักเรียน ท.ศ.5305- สำเร็จการศึกษาหลักสูตรเตรียมแพทย์จุฬาลงกรณ์มหาวิทยาลัย และแพทยศาสตร์ศิริราชพยาบาล

**ประวัติการทำงาน**
 ข้ารับราชการเป็นแพทย์ทหารเรือ- รองผู้อำนวยการโรงพยาบาลสมเด็จพระปิ่นเกล้า- ผู้อำนวยการองค์การเภสัชกรรมทหาร- สมาชิกวุฒิสภาในปี 2526-2531- คณะกรรมการแพทยสมาคมแห่งประเทศไทย พ.ศ. 2519-2520 

**ผลงานและรางวัลเกียรติยศ**
 ได้รับพระราชทานเครื่องราชอิศริยาภรณ์มหาปรมาภรณ์ช้างเผือก

**ถึงแก่อนิจกรรม**
ถึงแก่อนิจกรรม ด้วยโรค ภาวะไตวายเรื้อรัง เมื่อวันที่ 9 กรกฎาคม 2549 สิริอายุได้ 82 ปี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ พลเรือตรี นายแพทย์ ประกอบ วะสีนนท์ ณ เมรุวัดมกุฏกษัตริยาราม เวลา 17.45 น. วันจันทร์ ที่ 30 ตุลาคม พ.ศ. 2549
หมวดหมู่:บุคคลจากคณะแพทยศาสตร์และศิริราชพยาบาล จุฬาลงกรณ์มหาวิทยาลัย
หมวดหมู่:บุคคลจากโรงเรียนเทพศิรินทร์
หมวดหมู่:แพทย์ชาวไทย
หมวดหมู่:ทหารเรือชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากโรคไต
ดิ่งทะลุสะดือโลก

ดิ่งทะลุสะดือโลก (Journey to the Center of the Earth) ออกฉายเมื่อวันที่ 11 กรกฎาคม พ.ศ. 2551 กำกับโดย เอริค เบรวิก ภาพยนตร์เรื่องนี้อิงจากนวนิยายคลาสิกของฌูล แวร์น ถ่ายทอดด้วยการถ่ายทำแบบดิจิทัล 3 มิติตลอดทั้งเรื่อง 

**เนื้อเรื่องย่อ**
เทรเวอร์ แอนเดอร์สัน (เบรนแดน เฟรเซอร์) นักธรณีวิทยาเลือดร้อน เชื่อมาตลอดว่า แม็กซ์ แอนเดอร์สัน พี่ชายของเขาที่หายตัวไปอย่างลึกลับในระหว่างการเดินทางสำรวจในไอซ์แลนด์เมื่อ 10 ปีก่อน ได้ค้นพบเส้นทางเชื่อมต่อไปยังดินแดนใต้พิภพที่เต็มไปด้วยสิ่งมีชีวิตประหลาดดึกดำบรรพ์มากมาย 
เพื่อค้นหาความจริง เทรเวอร์ ตัดสินใจพา ฌอน (จอช ฮัทเชอร์สัน)ห ลานชายวัยรุ่นไปด้วยอย่างไม่เต็มใจ รวมถึง ฮานนาห์ (อนิต้า ไบรเอ็ม) ไกด์ท้องถิ่นชาวไอซ์แลนด์ ออกตามหาว่าเกิดอะไรขึ้นกับพี่ชายที่หายสาบสูญ 
ในระหว่างการสำรวจ พวกเขาบังเอิญเข้าไปติดอยู่ในถ้ำที่ไม่มีทางออก นอกจากจะเดินลึกเข้าไปเรื่อย ๆ และนั่นคือเส้นทางที่พิสูจน์ความเชื่อของแม็กซ์ เทรเวอร์ และพาพวกเขา ไปยังดินแดนลึกลับใต้พสุธา อันเต็มไปด้วยสิ่งแปลกประหลาด ไม่ว่าจะเป็นพืชกินคน ปลาปิรันย่า นกเรืองแสง หรือแม้แต่ไดโนเสาร์ดึกดำบรรพ์ 
พวกเขาต้องผจญภัยเพื่อเอาชีวิตรอด และหาทางออกจากดินแดนนี้ให้ได้ ก่อนที่ภูเขาไฟที่กำลังประทุอยู่จะถึงเวลาของมัน

**นักแสดง**
 เบรนแดน เฟรเซอร์ รับบท เทรวอร์ แอนเดอร์สัน - จอช ฮัทเชอร์สัน รับบท ฌอน แอนเดอร์สัน - อนิต้า ไบรเอ็ม รับบท ฮานนา เอสเจซสัน 

**แหล่งข้อมูลอื่น**
  เว็บไซต์ทางการ- title=Journey to the Center of the Earth
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ผจญภัยแฟนตาซี
หมวดหมู่:ฌูล แวร์น
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่ถ่ายทำในประเทศไอซ์แลนด์
หมวดหมู่:ภาพยนตร์ที่ถ่ายทำในประเทศแคนาดา
หมวดหมู่:ภาพยนตร์ที่ถ่ายทำในมอนทรีออล
ปานี ยาท่อตู้

ปานี ยาท่อตู้ (ປານີ ຢາທໍ່ຕູ້; เกิดที่แขวงเชียงขวาง, 18 กุมภาพันธ์ ค.ศ. 1951) เป็นนักการเมืองชาวลาวและสมาชิกพรรคประชาชนปฏิวัติลาว 
เธอเคยเป็นประธานและผู้ว่าธนาคารกลางแห่ง สปป.ลาว ธนาคารกลางของประเทศใน ค.ศ. 1988 ถึง 1997 ต่อมากลายเป็นสมาชิกสภาแห่งชาติลาวใน ค.ศ. 1998 เธอได้ดำรงตำแหน่งเป็นประธานสภาแห่งชาติลาวตั้งแต่ ค.ศ. 2010 จนถึง 2021 ปานี ยาท่อตู้เป็นผู้มีเชื้อสายม้งในประเทศลาว เธอเป็นสตรีคนแรกที่ดำรงตำแหน่งเป็นรองประธานาธิบดีลาว

**อ้างอิง**
หมวดหมู่:บุคคลที่เกิดในคริสต์ทศวรรษ 1950
หมวดหมู่:นักการเมืองลาว
หมวดหมู่:รองประธานาธิบดีลาว
หมวดหมู่:บุคคลจากแขวงเชียงขวาง
กริซดายันตี

กริซดายันตี (Krisdayanti; เกิด 24 มีนาคม พ.ศ. 2518) เป็นนักร้องและนักแสดงชาวอินโดนีเซีย ที่ได้รับรางวัล Asia Bagus Grand Champion เป็นคนแรกของอินโดนีเซีย 
กริซดายันตีบันทึกเสียงครั้งแรกเมื่ออายุ 9 ขวบ โดยได้รับรางวัล 15,000 รูปียะฮ์จากซาวนด์แทร็ก "เมกาโลมัน" (Megaloman) และออกอัลบั้มต่อมาคือ "บูรุง-บูรุงมาลัม" (Burung-Burung Malam) เมื่ออายุ 12 ขวบ

**ผลงานเพลง**

**อัลบั้ม**
 Megaloman OST (1984)- Burung-Burung Malam (1987)- The Best of Cipta Pesona Bintang, James F. Sundah's Collections (1990)- Asia Bagus (Pony Canyon, Singapore) (1993)- Terserah (1995)- Hanya Tuhan (1995)- Cinta (1996)- Kasih (1997)- Demi Cinta (1998)- Sayang (1998)- Soundtrack Doaku Harapanku (1998)- Buah Hati (1999)- Menghitung Hari (1999)- Mencintaimu (2000)- Makin Aku Cinta (2001)- Konser KD (2001)- Menuju Terang (2002)- Cahaya (2004)- Kompilasi 3 Diva (Semua Jadi Satu) (2006)- 10 Tahun Pertama (2006)- Krisdayanti (2007)- Selusin (2008)- Dilanda Cinta (2009)- Aku Wanita Biasa (2009)- CTKD: Canda, Tangis, Ketawa, Duka (duet album with Siti Nurhaliza) (2009)

**ซิงเกิล**
 Krisdayanti (Pony Canyon, Japan) (1993)- Abad 21 (1998)- Doaku Harapanku (Doa) (1998)

**ผลงาน**

**ละคร**
 None (TPI, 1993)- Si Cemplon (SCTV, 1994)- Saat Memberi Saat Menerima (RCTI, 1995)- Istana Impian (RCTI, 1996)- Abad 21 (Indosiar, 1997)- Istri Pilihan (RCTI, 1997)- Doaku Harapanku I (RCTI, 1998)- Diantara Dua Pilihan (RCTI, 1999)- Doaku Harapanku II (RCTI, 1999)- Terpesona (SCTV, 2000)- Mencintaimu (SCTV, 2001)- Doa dan Anugerah I (Indosiar, 2002)- Doa dan Anugerah II (Indosiar, 2003)- Mukjizat Allah (Indosiar, 2005)

**ภาพยนตร์**
 Jatuh Cinta Lagi (2006)

**โฆษณา**
 Mustika Puteri (1991–1995)- Hers Protex (1994)- Hemaviton Action (1997–2007)- McDonalds (1997–2000)- Kirin (1999–2000)- Marimas (2001)- Tradia Peanuts (2003)- Laxing (2005–ปัจจุบัน)- Indomie (2006–2007)- Laxing Tea (2009–ปัจจุบัน)
หมวดหมู่:นักร้องชาวอินโดนีเซีย
หมวดหมู่:ชาวชวา
หมวดหมู่:ชาวอินโดนีเซียเชื้อสายดัตช์
หมวดหมู่:มุสลิมชาวอินโดนีเซีย
หมวดหมู่:บุคคลจากจังหวัดชวาตะวันออก
แม่แบบ:เหตุการณ์ปัจจุบัน/2551 กรกฎาคม 22

* พระบาทสมเด็จพระเจ้าอยู่หัวฯ เสด็จฯ ลง ณ ศาลาเริง วังไกลกังวล อำเภอหัวหิน จังหวัดประจวบคีรีขันธ์ พระราชทานพระบรมราชวโรกาสให้ นายสมัคร สุนทรเวช นายกรัฐมนตรี นำคณะกรรมการจัดทำเข็มที่ระลึก เนื่องในวโรกาสพระราชพิธีมหามงคลเฉลิมพระชนมพรรษา ๘๐ พรรษา ๕ ธันวาคม พุทธศักราช ๒๕๕๐ เฝ้าทูลละอองธุลีพระบาท ทูลเกล้าทูลกระหม่อมถวายเงินรายได้จากการจำหน่ายเข็มดังกล่าว โอกาสนี้ ได้พระราชทานพระราชดำรัสขอบใจนายกรัฐมนตรี และรัฐบาล ที่ตั้งใจทำงาน ให้กิจการต่างๆ ก้าวหน้าด้วยดี และพระราชทานกำลังใจ ให้ทำงานได้สำเร็จเรียบร้อย ทรงขอให้ชาติบ้านเมืองไม่มีความวุ่นวาย มีแต่ความก้าวหน้าต่อไป ( ไทยรัฐออนไลน์,  สำนักข่าวกรมประชาสัมพันธ์)- ตำรวจจับกุมตัวนางสาวดารณี ชาญเชิงศิลปกุล (ดา ตอร์ปิโด) หนึ่งในกลุ่มนปก. ในคดีหมิ่นพระบรมเดชานุภาพ- กรมขนส่งทางอากาศมีคำสั่งให้สายการบินวัน-ทู-โก หยุดให้บริการชั่วคราว นับตั้งแต่วันที่ 22 กรกฎาคม 2551 ถึงวันที่ 15 กันยายน 2551 เพื่อแก้ไขมาตรฐานความปลอดภัย
}
เวลา (นวนิยาย)

สำหรับกลศาสตร์ดั้งเดิมดูที่: เวลา
ไฟล์:เวลา (ชาติ กอบจิตติ).gif|thumb|200px|หน้าปก เวลา ฉบับตีพิมพ์เมื่อปี พ.ศ. 2547
เวลา นวนิยายแนวใหม่ของ ชาติ กอบจิตติ เขียนเสร็จเมื่อวันศุกร์ที่ 25 มิถุนายน พ.ศ. 2536 มีความยาวทั้งหมด 232 หน้า เป็นเรื่องราวของผู้กำกับภาพยนตร์คนหนึ่งที่สูญเสียภรรยาและลูกสาวไปให้กับการทำงานของตนเอง ที่เข้าไปดูละครเวทีของนักศึกษากลุ่มหนึ่งที่กำลังลาโรง แรงจูงใจของเขาที่ทำให้ไปดูละครเวทีเรื่องนี้ก็เพราะได้อ่านคำวิจารณ์มาก่อนว่า เป็นละครเวทีที่น่าเบื่อที่สุดในรอบปีและเป็นละครเวทีที่เกี่ยวกับคนแก่ในบ้านพักคนชรา ทั้ง ๆ ที่กลุ่มผู้สร้างเป็นเพียงนักศึกษาที่ยังเรียนไม่จบด้วยซ้ำ
เวลา ใช้วิธีการเล่าเรื่องโดยสมมติให้ผู้อ่านเป็นผู้กำกับภาพยนตร์คนนี้ที่กำลังดูละครเวทีเกี่ยวกับชีวิตคนแก่อยู่ ในบางช่วงให้ตัวผู้กำกับฯนี้สนทนากับผู้อ่านและตัดสลับกับมุมกล้อง โดยดำเนินเรื่องผ่านช่วงเวลาในแต่ละชั่วโมงตั้งแต่เช้าจนเย็น ตอนจบเป็นการหักมุม โดยเฉลยว่าในห้องกรงที่ดูเหมือนว่ากักขังคนแก่คนหนึ่งที่คอยตะโกนซ้ำ ๆ ซาก ๆ ว่า "ไม่มีอะไร ไม่มีจริง ๆ" ก็ไม่มีอะไรเลยจริง ๆ ในห้องนั้น
ชาติ กอบจิตติ ได้อุทิศหนังสือเล่มนี้แด่ ปู่ ย่า ตา ยาย ของตัวเอง และของทุก ๆ คน พร้อมกับย้ำเสมอ ๆ ว่า นวนิยายของเขาเรื่องนี้น่าเบื่อจริง ๆ 
หนังสือตีพิมพ์ครั้งแรกเมื่อเดือนตุลาคม พ.ศ. 2536 โดยสำนักพิมพ์หอน ที่เจ้าตัวเป็นเจ้าของเอง ได้รับรางวัลนวนิยายดีเด่นแห่งปีประจำปี พ.ศ. 2537 และรางวัลซีไรต์ปีเดียวกัน ซึ่งเป็นรางวัลซีไรต์ครั้งที่สองของชาติ กอบจิตติ ด้วย หลังจากที่เคยได้มาแล้วจาก คำพิพากษา ในปี พ.ศ. 2525
นอกจากนั้น "เวลา" ยังเป็นนวนิยายที่ใช้ในการเรียนการสอนรายวิชา การอ่านภาษาไทยเชิงวิจารณ์ ให้กับนิสิตสาขาวิชาภาษาอังกฤษ คณะศิลปศาสตร์และวิทยาศาสตร์ มหาวิทยาลัยเกษตรศาสตร์ วิทยาเขตกำแพงแสน ตั้งแต่ปีการศึกษา 2555 - 2557

**อ้างอิง**
หมวดหมู่:วรรณกรรมรางวัลซีไรต์
หมวดหมู่:นวนิยายไทย
หมวดหมู่:วรรณกรรมในปี พ.ศ. 2536
สิ่งบ่งชี้ทางภูมิศาสตร์

สิ่งบ่งชี้ทางภูมิศาสตร์ (geographical indication) เป็นชื่อหรือสัญลักษณ์เฉพาะที่ใช้บนผลิตภัณฑ์หรือสิ่งที่อิงไปถึงตำแหน่งหรือจุดเริ่มต้นทางภูมิศาสตร์ (เช่นเมือง ภูมิภาค หรือประเทศ) สิ่งบ่งชี้ทางภูมิศาสตร์อาจจะใช้เป็นมาตราวัดคุณภาพของสิ่งบางสิ่ง หรือมีชื่อเสียงในทางใดทางหนึ่ง โดยมีผลมาจากจุดกำเนิดทางภูมิศาสตร์ของสิ่งนั้น

**ประวัติและผลกระทบทางกฎหมาย**
รัฐบาลได้ปกป้องเครื่องหมายการค้าสำหรับอาหารไว้สำหรับบุคคลในภูมิภาคใดภูมิภาคหนึ่งเท่านั้น เริ่มต้นอย่างช้าที่สุดตั้งแต่ปลายคริสต์ศตวรรษที่ 19 โดยการใช้กฎหมายต่อต้านการแลกเปลี่ยนสินค้าที่ไม่ถูกต้อง ซึ่งหมายความว่าสินค้าที่ได้มาอย่างไม่ถูกต้องเหล่านั้นผลิตจากตำแหน่งที่ไม่เป็นไปตามกฎหมายหรือมีคุณภาพที่ต่ำกว่าหรือไม่ผ่านมาตรฐานต่างๆเป็นต้น ในบางกรณีเช่นนี้ ความต้องการของผลิตภัณฑ์มีมากเกินข้อจำกัดในการผลิตทางกฎหมาย
ในหลายประเทศ การป้องกันสิ่งบ่งชี้ทางภูมิศาสตร์โดยใช้กฎหมายก็เหมือนกับการปกป้องเครื่องหมายการค้านั่นเอง โดยเฉพาะเครื่องหมายรับรองสิ่งบ่งชี้ทางภูมิศาสตร์กำจัดการใช้ขอ'สิ่งบ่งชี้ทางภูมิศาสตร์สำหรับการระบุชื่อสินค้าโดยที่สินค้านั้น ๆ จะต้องผลิตในที่ที่เหมาะสม และอาจต้องมีคุณภาพถึงระดับหนึ่งจึงจะสามารถใช้เชื่อดังกล่าวได้ ถึงแม้ว่าสิ่งบ่งชี้ทางภูมิศาสตร์จะไม่ใช่เครื่องหมายการค้าที่ซึ่งผู้เป็นเจ้าของคือบริษัทยักษ์ใหญ่เพียงผู้เดียว แต่ก็ยังมีการกักกันการจดทะเบียนสินค้าบางประเภทในบางภูมิภาคเช่นกัน ในประเทศที่ไม่ได้มีการยอมรับสิ่งบ่งชี้ทางภูมิศาสตร์ ผู้ดูแลส่วนภูมิภาคอาจจำเป็นต้องใช้เครื่องหมายรับรองแทนที่
สิ่งบ่งชี้ทางภูมิศาสตร์ได้มีความเกี่ยวข้องกับยุโรปมาตั้งแต่แรกเริ่มแล้ว ที่ซึ่งมีการแยกแยะอาหารออกตามแหล่งผลิต ภายใต้กฎหมายแห่งสหภาพยุโรป  ระบบคุ้มครองสถานที่ผลิตที่ได้เริ่มใช้เมื่อปี 1992 เริ่มบังคับใช้สิ่งบ่งชี้ทางภูมิศาสตร์ต่อไปนี้: การคุ้มครองสถานที่ผลิต และ การคุ้มครองสิ่งบ่งชี้ทางภูมิศาสตร์ และ รับรองความพิเศษท้องถิ่น

**แหล่งข้อมูลอื่น**
  TIME magazine article from August, 31 2003 on geographical indications date=2008-11-22 -  WIPO page on GIs date=2005-03-03 -  Geographic Indications Resource Website date=2018-10-21 -  Caslon Analytics Resources Webpages date=2007-07-02 
หมวดหมู่:กฎหมายทรัพย์สินทางปัญญา
หมวดหมู่:กฎหมายเครื่องหมายการค้า
หมวดหมู่:ภูมิศาสตร์เศรษฐกิจ
หมวดหมู่:Appellations
เนยเทียม

เนยเทียม
เนยเทียม คืออาหารสังเคราะห์อย่างหนึ่งเพื่อใช้แทนเนย ผลิตขึ้นจากไขมันชนิดอื่นที่ไม่ได้มาจากนมวัว เนยเทียมทำยอดขายได้ดีสำหรับแบบที่ใช้ทาขนมปัง ถึงแม้ว่าเนยธรรมดาและน้ำมันมะกอกก็ยังครองตลาดส่วนใหญ่อยู่ เนยเทียมสามารถนำมาใช้ประกอบอาหารแทนเนยธรรมดาได้ ในบางประเทศมีกฎหมายว่าไม่ให้อ้างถึงเนยเทียมว่าเป็น "เนย"

**ส่วนประกอบ**
การผลิตเนยเทียมนั้นเปลี่ยนแปลงไปตามกาลเวลา ในปัจจุบันผู้ผลิตเนยเทียมมักใช้ไขมันจากสัตว์หรือพืช รวมไปถึงนมขาดมันเนย เกลือ และอีมัลลิไฟเออร์ (สารที่ทำให้เนยละลายในน้ำได้) เนยเทียมที่ทำจากไขมันพืชเป็นสิ่งจำเป็นสำหรับตลาดในปัจจุบัน เพราะมีผู้บริโภคที่เป็นมังสวิรัติและยิว
เนยเทียมสามชนิดที่พบบ่อย ได้แก่- เนยขาว (shortening) ไขมันที่ทำให้แป้งกรอบซึ่งใช้ในการทำอาหาร- เนยเทียมที่ทำจากไขมันอิ่มตัว ซึ่งเป็นแบบดั้งเดิมที่ใช้ทาขนมปัง- เนยเทียมที่ทำจากไขมันไม่อิ่มตัว เช่นน้ำมันจากคำฝอย ทานตะวัน ถั่วเหลือง ฝ้าย ผักกาดก้านขาว หรือมะกอก

**สารอาหาร**
ปัจจุบันยังมีการโต้แย้งเกี่ยวกับคุณค่าทางโภชนาการจากเนยเทียมสองประเภท (ไขมันอิ่มตัว ไขมันไม่อิ่มตัว) ในเรื่องปริมาณและชนิดของไขมัน โดยเป็นการเปรียบเทียบระหว่างเนยธรรมดากับเนยเทียม

**อ้างอิง**

**แหล่งข้อมูลอื่น**
  One-hour Radio Broadcast on Margarine in Canada (Deconstructing Dinner) date=2007-10-19 - American Heart Association  article-  Hyfoma about margarine-  Online Article: "The Skinny on Fats" date=2009-01-09  (includes information on health concerns connected with margarine and certain oils)-  Sepp Hasslberger's ReviewRoland Barthes, “Operation Margarine"  date=2008-10-12 -  The truth about so-called 'fat free' butter sprays - beware! date=2008-07-04 -  Butter vs. margarine date=2008-06-21 
หมวดหมู่:น้ำมันและไขมันประกอบอาหาร
หมวดหมู่:อาหารใช้ทา
หมวดหมู่:อาหารทำเลียนแบบ
แม่แบบ:เหตุการณ์ปัจจุบัน/2551 กรกฎาคม 23

* ศาลอาญามีคำสั่งอนุมัติหมายจับ สนธิ ลิ้มทองกุล ในข้อหาหมิ่นพระบรมเดชานุภาพ- พันธมิตรประชาชนเพื่อประชาธิปไตยชุมนุมเป็นครั้งแรก ที่บริเวณหน้าอนุสาวรีย์ปราบฮ่อ จังหวัดหนองคาย หลังจากที่ สนธิ ลิ้มทองกุล ถูกตำรวจออกหมายจับ- นายราม บารัน ยาดัฟได้รับเลือกเป็นประธานาธิบดีคนแรกของสหพันธ์สาธารณรัฐประชาธิปไตยเนปาล
}
บลิส พับลิชชิ่ง

บลิส พับลิชชิ่ง (Bliss Publishing) เป็นสำนักพิมพ์ของประเทศไทย และเป็นสำนักพิมพ์ในเครือจีเอ็มเอ็ม แกรมมี่ โดยพิมพ์หนังสือพ็อคเก็ตบุ๊คส์ โดยเน้นนวนิยายแปลภาษาญี่ปุ่นและภาษาอังกฤษเป็นหลัก ปัจจุบันได้ปิดกิจการแล้ว

**ประวัติ**
ก่อตั้งขึ้นครั้งแรกในปีพ.ศ. 2542 ในชื่อสำนักพิมพ์อิมเมจ (IMAGE PUBLISHING) โดยเป็นส่วนหนึ่งของบริษัท อิมเมจ พับลิชชิ่ง จำกัดเพื่อทำตลาดเกี่ยวกับหนังสือพ็อคเก็ตบุ๊คส์ โดยช่วงแรกเป็นหนังสือเกี่ยวกับคู่มือด้านความงาม ตามด้วยนวนิยายแปลภาษาอังกฤษและภาษาญี่ปุ่น ก่อนที่ภายหลังจะแยกตัวออกมาก่อตั้งเป็นบริษัท บลิส พับลิชชิ่ง จำกัด (BLISS PUBLISHING COMPANY LIMITED) ในปีพ.ศ. 2547 

**หมวดหมู่หนังสือ**

**Bliss=== 
เป็นแบรนด์ของนวนิยายแปลภาษาอังกฤษและหนังสือแนวไลฟ์สไตล์สำหรับผู้หญิง ผลงานเล่มแรกของสำนักพิมพ์คือ 'แต่งหน้าสวยด้วยตัวเอง' ของชรภาส โอภาสพันธ์ ส่วนผลงานแปลเล่มแรกของสำนักพิมพ์คือเรื่อง 'ไดอารี่ของบริดเจ็ท โจนส์' ของเฮเลน ฟีลดิง แปลโดยพลอย จริยเวชโดยแบ่งหมวดหมู่หนังสือดังนี้
:*Bliss Fiction
:*Bliss Literature
:*Bliss Non Fiction
:*Bliss Style Book
:*Bliss Self Esteem

**JBOOK=== 
เป็นแบรนด์ของนวนิยายแปลภาษาญี่ปุ่น โดยผลงานเล่มแรกของสำนักพิมพ์คือเรื่อง 'คิทเช่น' ของบานานา โยชิโมโตะ และเรื่องต่อมาคือ 'ริง คำสาปมรณะ' ของซูซูกิ โคจิ ซึ่งต่อมากลายเป็นหนังสือแนวสยองขวัญของญี่ปุ่นที่รู้จักอย่างแพร่หลายในประเทศไทย ปัจจุบันมีหนังสือนวนิยายสืบสวนซึ่งเป็นที่รู้จักกันคือ 'คินดะอิจิ ยอดนักสืบ' ของโยโคมิโซะ เซชิ และ 'มิเกะเนะโกะ โฮล์มส์ แมวสามสียอดนักสืบ' ของอาคากะวา จิโร โดยมีหมวดหมู่หนังสือดังนี้
:*J-Suspense
:*J-Horror
:*J-Literature 
:*J-Romantic 
:*J-Warm Heart
:*J-Children
:*J-Light
:*J-Fantasy

**Beast Publishing**
เป็นสำนักพิมพ์ที่เกิดจากความร่วมมือระหว่างสำนักพิมพ์บลิส พับลิชชิ่งและนิตยสาร Mars โดยเน้นหนังสือสำหรับกลุ่มนักอ่านชาย โดยมีหนังสือคือซีรีส์ 'RAGNAROK' ของยาซุย เคนทาโร และ 'The Dark Tower' ของสตีเฟน คิงส์

**มูลนิธิดำรงชัยธรรม**
เป็นสำนักพิมพ์ของมูลนิธิดำรงชัยธรรม ก่อตั้งโดยไพบูลย์ ดำรงชัยธรรม จัดพิมพ์วรรณกรรมเยาวชนนานาชาติจากทั่วโลก โดยให้บลิส พัลลิชชิ่งเป็นผู้ดำเนินการผลิตและจัดจำหน่าย

**แหล่งข้อมูลอื่น**
  เว็บไซต์อย่างเป็นทางการ date=2008-07-16 -  เว็บไซต์อย่างเป็นทางการของหนังสือหมวด J-Light date=2008-07-04 -  Facebook ของบลิส พับลิชชิ่ง-  Twitter ของบลิส พับลิชชิ่ง
บลิส พับลิชชิ่ง
หมวดหมู่:จีเอ็มเอ็ม แกรมมี่
หมวดหมู่:บริษัทไทยที่ก่อตั้งในปี พ.ศ. 2542
หมวดหมู่:บริษัทไทยที่ปิดกิจการในปี พ.ศ. 2555
การเกิดเอ็มบริโอพืช

การเกิดเอ็มบริโอพืช (plant embryogenesis) คือการเจริญของไซโกตและเอนโดสเปิร์มในพืชมีดอกหลังการปฏิสนธิซ้อนโดยไซโกต เอนโดสเปิร์มและ รังไข่แล้วจะมีการเจริญเติบโตเป็นลำดับดังนี้

**การเจริญของออวุลไปเป็นเมล็ด**
เซลล์ที่เป็นทริปพลอยด์ (triploid; 3n) เจริญไปเป็นเนื้อเยื่อสะสมอาหารที่เรียกว่าเอ็นโดเสปิร์ม ซึ่งเป็นส่วนที่ให้อาหารแก่เอ็มบริโอเมื่อเริ่มงอก ส่วนการเจริญของเอ็มบริโอเริ่มจากไซโกตแบ่งตัวออกเป็น 2 เซลล์ เซลล์ด้านล่างมีขนาดใหญ่ แบ่งตัวช้ากว่าจะพัฒนาไปเป็นส่วนที่ฝังตัวในเอนโดสเปิร์ม (suspensor) ส่วนเซลล์ข้างบนที่มีขนาดเล็กกว่าจะแบ่งตัวต่อไปจนเป็นกลุ่มเซลล์ก้อนกลม (Globular stage) ซึ่งกลุ่มเซลล์นี้เรียกว่าเอ็มบริโอ จากเอ็มบริโอก้อนกลมนี้จะพัฒนาไปเป็นกลุ่มเซลล์รูปหัวใจ (Heart-shaped stage) ส่วนที่เป็นโหนกสูงจะพัฒนาต่อไปเป็นใบเลี้ยง (ถ้าในพืชใบเลี้ยงเดี่ยวมีอันเดียว) ส่วนที่อยู่ระหว่างใบเลี้ยงทั้งสองจะพัฒนาไปเป็นยอด (shoot) ด้านตรงข้ามใบเลี้ยงจะยืดยาวออกไปซึ่งจะเป็นส่วนที่จะไปเป็นราก (radicle)ในขณะเดียวกันเยื่อหุ้มออวุลจะเปลี่ยนแปลงไปโดยสูญเสียน้ำและแข็งขึ้น ส่วนนี้เรียกว่า เปลือกหุ้มเมล็ด (seed coat) เมื่อเปลือกหุ้มเมล็ดพัฒนาได้สมบูรณ์ เอ็มบริโอจะหยุดการแบ่งตัวและเข้าสู่ระยะพัก (seed dormancy) การเจริญของเอ็มบริโอจะเริ่มอีกครั้งเมื่อเมล็ด

**การเจริญของรังไข่ไปเป็นผล**
เมื่อออวุลเปลี่ยนเป็นเมล็ด รังไข่ (ซึ่งอาจจะมี 1 หรือหลายออวุล) จะพัฒนาไปเป็นผล โดยหลังจากเกิดการปฏิสนธิแล้ว กลีบดอกจะร่วงไป เกิดการเปลี่ยนแปลงฮอร์โมนภายในโดยรังไข่จะจะเจริญเติบโตขึ้น โดยมีการขยายขนาดและผนังหนาขึ้นจนกลายเป็นผลหรือฝักที่สมบูรณ์ ผลของพืชมีดอกมีหลายชนิดได้แก่- ผลเดี่ยว (simple fruit) มีรังไข่ 1 อันต่อ 1 ห้อง เช่น ฝักถั่ว แอปเปิล- ผลกลุ่ม (aggregate fruit) รังไข่มีหลายห้อง เช่น น้อยหน่า- ผลรวม (multiple fruit) พัฒนามาจากกลุ่มของดอกที่แยกกัน แต่มารวมกลุ่มกัน โดยผนังของรังไข่เชื่อมต่อกันระหว่างพัฒนาการของผล เช่น สับปะรด

**การงอกของเมล็ดเป็นต้นอ่อน**
เมล็ดเริ่มงอกเมื่อได้รับน้ำ โดยเมล็ดที่ชุ่มน้ำจะขยายตัวและส่วนเปลือกจะฉีกขาดออก เอ็มบริโอเริ่มแบ่งตัวอีกครั้ง เอนไซม์ในเอนโดสเปิร์มและใบเลี้ยงเริ่มทำงานเพื่อสลายสารอาหารที่จำเป็นต่อการเติบโตของเอ็มบริโอ การงอกของพืชใบเลี้ยงเดี่ยวกับพืชใบเลี้ยงคู่ต่างกันที่ว่าพืชใบเลี้ยงคู่จะชูใบเลี้ยงขึ้นเหนือผิวดินก่อนจะมีใบจริงเจริญตามมา ส่วนพืชใบเลี้ยงเดี่ยวจะไม่ชูใบเลี้ยงขึ้นจะชูแต่ใบจริงขึ้นมาเท่านั้น

**อ้างอิง**
 Campbell et al. 2003. Biology: Concepts and connection. 4th ed. Glenview: Benjamin Comming
หมวดหมู่:คัพภวิทยา
หมวดหมู่:ชีววิทยาการเจริญ
การสร้างสเปิร์ม

ภาพตัดขวางของเนื้อเยื่ออัณฑะ แสดงการพัฒนาของสเปิร์มระยะต่างๆ
การสร้างสเปิร์ม (spermatogenesis) เริ่มจากเซลล์เริ่มต้นที่เรียกว่า primary spermatocyte; 2n ที่เป็นเนื้อเยื่อเจริญในอัณฑะ เซลล์นี้เพิ่มจำนวนตัวเองโดยการแบ่งเซลล์แบบไมโทซิส เมื่อเซลล์นี้มีการแบ่งเซลล์แบบไมโอซิส จะได้เซลล์ที่เป็นแฮพลอยด์ เรียกว่า secondary spermatocyte เมื่อเซลล์นี้แบ่งเซลล์ต่อจนเสร็จสิ้นไมโอซิส จะได้สเปิร์มเริ่มต้น (developing sperm cell) ซึ่งจะพัฒนาต่อไปจนได้สเปิร์มที่สมบูรณ์
แผนผังแสดงการสร้างสเปิร์ม
หมวดหมู่:ชีววิทยาการเจริญ
การสร้างไข่

การสร้างเซลล์สืบพันธุ์เพศเมียในสัตว์ (oogenesis) เป็นการสร้างเซลล์ไข่ เกิดในรังไข่ ซึ่งมีเซลล์เริ่มต้นเรียกprimary oocyte ซึ่งจะเพิ่มจำนวนตัวเองด้วยการแบ่งเซลล์แบบไมโทซิส เมื่อเซลล์นี้เริ่มแบ่งตัวแบบไมโอซิส จะค้างอยู่ที่ระยะโพรเฟส I จนกระทั่งได้รับฮอร์โมน FSH จึงแบ่งตัวต่อจนสิ้นสุดไมโอซิส I ได้ 2 เซลล์ขนาดไม่เท่ากัน เซลล์ที่มีขนาดใหญ่เรียกว่า secondary oocyte เซลล์ที่มีขนาดเล็กเรียกว่า first polar body secondary oocyte จะแบ่งตัวต่อไปจนถึงระยะเมตาเฟส II แล้วค้างไว้จนกระทั่งตกไข่ เมื่อไข่ตกแล้วถ้าไม่ได้รับการผสม เซลล์ไข่จะฝ่อไป ถ้าได้รับการผสม secondary oocyteจะแบ่งตัวต่อจนสิ้นสุดไมโอซิส II ได้เซลล์ไข่กับ second polar body หลังจากนั้นเซลล์ไข่จะปฏิสนธิกับสเปิร์มได้ไซโกต

**แหล่งข้อมูลอื่น**
 http://distance.stcc.edu/AandP/AP/AP2pages/reprod/oogenesi.htm date=2006-06-22 -  Reproductive Physiology date=2007-05-01 
หมวดหมู่:พันธุศาสตร์
หมวดหมู่:ชีววิทยาการเจริญ
การเกิดเอ็มบริโอ

การแบ่งตัวระหว่างการเจริญของเอ็มบริโอ
การเกิดเอ็มบริโอ (Embryogenesis) เริ่มหลังจากปฏิสนธิได้ไซโกตแล้ว ไซโกตจะแบ่งตัวแบบไมโทซิสจาก 1 เป็น 2 และจาก 2 เป็น 4 ไปเรื่อยๆจนได้เป็นเอ็มบริโอที่เป็นกลุ่มของเซลล์ที่เป็นก้อน จากนั้นเอ็มบริโอจะมีการเจริญไปเป็นระยะต่างๆ

**การเกิดเป็นบลาสตูลา**
การเกิดเป็นบลาสตูลา เอ็มบริโอในระยะที่เป็นทรงลูกบอลทึบตันนี้จะจัดตัวเป็นบลาสตูลา (blastula) ซึ่งเป็นก้อนกลม ภายในกลวง บรรจุของเหลวต่างๆ ช่องกลวงนี้เรียกว่า บลาสโตซีล (blastocoel) การแบ่งตัวจากไซโกตเซลล์เดียวไปเป็นเอ็มบริโอที่มีหลายเซลล์นั้นเกี่ยวข้องกับการกำหนดอวัยวะในพัฒนาการขั้นต่อไป ทั้งนี้สารเคมีควบคุมการเจริญต่างๆในไซโทพลาสซึมของไซโกตจะกระจายไปยังส่วนต่างๆของเอ็มบริโอ ซึ่งทำให้มีการกำหนดการพัฒนาไปเป็นอวัยวะต่อไป
ในมนุษย์ ระยะที่เป็นบลาสตูลานี้เป็นระยะที่จะฝังตัวที่เยื่อบุมดลูกของแม่ จากนั้น เซลล์ชั้นนอกของเอ็มบริโอที่เรียกโทรโพบลาสต์ (Trophoblast) จะเปลี่ยนแปลงไปเป็นรก (Placenta) ซึ่งจะเป็นที่ที่ส่งอาหารและรับของเสียจากตัวอ่อนที่จะพัฒนาต่อไป โดยจะเชื่อมต่อกับเส้นเลือดแดงและเส้นเลือดดำของแม่ รกที่พัฒนาขึ้นนี้จะสร้างฮอร์โมนที่เรียกว่า Human chorionic gonadotropin (HCG) ซึ่งจะกระตุ้นให้คอร์ปัส ลูเทียมสร้างฮอร์โมนเอสโตรเจนและโปรเจสเตอโรนต่อไปอีก 3 เดือน ไม่เกิดเป็นประจำเดือน

**แกสตรูเลชัน**
แกสตรูเลชัน (gastrulation) เป็นขั้นตอนสำคัญที่ทำให้เกิดการกำหนดเนื้อเยื่อสามชั้นในขั้นตอนต่อมา กลไกการเกิดแกสตรูเลชันต่างกันไปในแต่ละสปีชีส์ ซึ่งมีขั้นตอนโดยทั่วไปเริ่มจาก บลาสตูลามีการแบ่งเป็นสองส่วนไม่เท่ากัน ด้านที่มีขนาดเล็กเรียกอะนิมอล โพล (animal pole) ด้านที่มีขนาดใหญ่เรียก เวเกตอล โพล (vegetal pole) เซลล์บริเวณที่จะพัฒนาไปเป็นเอ็นโดเดิร์ม (endoderm อยู่ด้านล่าง) เจริญยืดยาวเข้าไปในส่วนที่เป็นช่องว่างภายใน ส่วนเซลล์ที่จะไปเป็นเอกโตเดิร์ม (ectoderm อยู่ด้านบน) จะขยายตัวออกคลุมส่วนที่เป็นเอ็นโดเดิร์ม ส่วนเซลล์ที่จะไปเป็นมีโซเดิร์ม (mesoderm อยู่ระหว่างเซลล์ 2 ชั้นทั้งซ้ายขวา) จะขยายตัวออกแทรกไประหว่างเซลล์ทั้งสองชั้น สุดท้ายจะได้บลาสโตพอร์ที่เป็นช่องเข้าสู่ช่องว่างภายในชั้นเอนโดเดิร์ม ส่วนที่เป็นเอ็นโดเดิร์มเจริญยืดยาวและม้วนตัวเป็นช่อง ซึ่งจะเป็นช่องว่างของระบบย่อยอาหารต่อไปเรียกอาร์เคนเทอรอน (archenteron) ส่วนที่เป็นเอกโตเดิร์มแบ่งตัวคลุมส่วนที่เป็นเอ็นโดเดิร์มจนมิด ส่วนที่จะเป็นเอ็นโดเดิร์มนั้นเจริญแทรกไประหว่างส่วนทั้งสอง เมื่อแกสตรูเลชั่นเสร็จสิ้นลง เนื้อเยื่อเอ็มบริโอจะเห็นเป็นสามช่องอย่างชัดเจน คือเอกโตเดิร์มอยู่นอกสุด มีโซเดิร์มอยู่ตรงกลาง และเอ็นโดเดิร์มอยู่ด้านใน

**การสร้างอวัยวะ**
เอ็มบริโอของมนุษย์ อายุ 8-9 สัปดาห์ 38 mm
เมื่อเกิดเนื้อเยื่อทั้งสามชั้นขึ้นแล้ว ต่อจากนี้เซลล์ในแต่ละชั้นจะแบ่งตัวต่อไปเป็นอวัยวะดังนี้ เอกโตเดิร์มไปเป็นเนื้อเยื่อบุผิว ระบบประสาท มีโซเดิร์ม ไปเป็นกระดูกสันหลัง กล้ามเนื้อเรียบ กล้ามเนื้อลาย ระบบไหลเวียนเลือดและระบบสืบพันธุ์ เอ็นโดเดิร์ม ไปเป็นระบบทางเดินอาหาร ระบบหายใจ ตับ ตับอ่อน ต่อมไทรอยด์ ต่อมไทมัส ระบบขับถ่ายปัสสาวะและระบบสืบพันธุ์

**อ้างอิง**

**แหล่งข้อมูลอื่น**
  พัฒนาการของเอ็มบริโอ (สืบค้นเมื่อ 20 พฤศจิกายน 2550)-  เอ็มบริโอของมนุษย์ (สืบค้นเมื่อ 20 พฤศจิกายน 2550)-  วีดิทัศน์การเกิดเอ็มบริโอของกบเล็บแอฟริกา (Xenopus laevis) ไม่นานหลังจากปฏิสนธิจนถึงการฟักตัวของลูกอ๊อด โดยเทคนิคเอ็มอาร์ไอ ( ตัวระบุวัตถุดิจิทัลของรายงาน)
หมวดหมู่:คัพภวิทยา
หมวดหมู่:ชีววิทยาการเจริญ
บันทึกรักคิมชูซอน สุภาพบุรุษมหาขันที

บันทึกรัก คิมชูซอน สุภาพบุรุษมหาขันที (왕과 나The King and I) เป็นซีรีส์อิงประวัติศาสตร์ของเกาหลีใต้ที่ออกอากาศทางช่องเอสบีเอส ตั้งแต่วันที่ 27 สิงหาคม ค.ศ. 2007 ถึง 1 เมษายน ค.ศ. 2008 ในวันจันทร์และอังคาร เวลา 21:55 น. (เวลามาตรฐานเกาหลี) นำแสดงโดยโอ มัน-ซ็อก, คู ฮเย-ซ็อน และโก จู-ว็อน ซีรีส์เรื่องนี้ประสบความสำเร็จพอสมควร โดยเรตติ้งสูงสุดอยู่ที่ 25%

**เนื้อเรื่องย่อ**
บันทึกรักคิมชูซอน สุภาพบุรุษมหาขันที ดำเนินเรื่องราวชีวิตของคิม ชอ-ซ็อน ขันทีที่มีชีวิตอยู่ในช่วงราชวงศ์โชซ็อน
ชอ-ซ็อนแอบรักโซ-ฮวาเพื่อนสมัยเด็กของเขา แต่เขาไม่สามารถสารภาพรักได้เนื่องจากความแตกต่างทางชนชั้นในสังคม ในที่สุด เมื่อโซ-ฮวาถวายตัวเป็นพระสนมของพระเจ้าซ็องจงแห่งโชซ็อน เขาก็ตอนตัวเองและเข้าไปในวังเพื่อทำหน้าที่เป็นขันทีโดยมุ่งมั่นที่จะดูแลและปกป้องเธอ
ในตอนแรกเธอเป็นพระสนมของพระเจ้าซ็องจง ต่อมาโซ-ฮวา ได้รับการเลื่อนตำแหน่งเป็นราชินี  แต่เธอกลายเป็นเพียงหมากของความขัดแย้งรุนแรงระหว่างกลุ่มการเมืองที่ต่อสู้กันเท่านั้น และถูกปลดออกจากตำแหน่งและถูกขับออกจากวัง แม้ว่าชอ-ซ็อนจะพยายามช่วยเธอ แต่เธอก็ถูกตัดสินประหารชีวิต ชอ-ซ็อนปฏิบัติตามพระราชโองการโดยมอบชามยาพิษให้เธอ และเขามองดูผู้หญิงที่เขารักมาทั้งชีวิตเสียชีวิตต่อหน้าต่อตาเขา หลังจากการเสียชีวิตของเธอ เขาดูแลลูกชายของเธอคือเจ้าชายย็อนซัน

**งานสร้าง**
เดิมทีพัก ซัง-มิน ได้รับเลือกให้แสดงเป็นพระเจ้าซ็องจง แต่ต้องถอนตัวออกไป เขาถูกแทนที่โดยโก จู-ว็อน
ยอ อึน-กเยแสดงเป็น So-gwi แต่ต้องเลิกแสดงเนื่องจากเหตุผลด้านสุขภาพ แม้ว่าเธอจะถ่ายทำไปสองสามตอนแล้วก็ตาม ผู้มาแสดงแทนเธอคือคิม ซู-มี
มีรายงานว่ายู ดง-กึน สามีของช็อน อิน-ฮวา ทำร้ายโปรดิวเซอร์สองคนในกองถ่ายเมื่อวันที่ 29 ธันวาคม ค.ศ. 2007 ภายหลังเขาขอโทษสำหรับเหตุการณ์ดังกล่าว

**อ้างอิง**
หมวดหมู่:ละครโทรทัศน์ช่องเอสบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2550
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์เกาหลีใต้ในคริสต์ทศวรรษ 2000
เจ้าคุณบวรโภชน์ (ฉิม)

เจ้าคุณบวรโภชน์ (ฉิม) เป็นพระพี่เลี้ยงในพระบาทสมเด็จพระพุทธยอดฟ้าจุฬาโลก ท่านมีนามเดิมว่าฉิม เป็นธิดาของเจ้าพระยายมราช (ฉ่ำ) ท่านมีชื่อเสียงในด้านการอาบน้ำทาขมิ้น ซึ่งพระพี่เลี้ยงท่านนี้เป็นผู้ที่ทาขมิ้นได้เหลืองงดงาม จนพระบาทสมเด็จพระพุทธยอดฟ้าจุฬาโลกทรงตั้งสมญานามให้คุณฉิมว่า "สีจันทร์"
เมื่อพระบาทสมเด็จพระพุทธยอดฟ้าจุฬาโลกเสด็จขึ้นครองราชย์พระองค์มีพระราชดำริจะพระราชทานบรรดาศักดิ์ท่านฉิมให้เทียบเท่าข้าราชการฝ่ายในให้ แต่ติดขัดข้องตรงที่ไม่เคยมีแบบแผนมาแต่โบราณ จึงโปรดพระราชทานได้เพียงเบี้ยหวัดปีละ 10 ชั่ง และเครื่องราชอิสริยยศพานหมากทอง หีบหมากทอง กระโถนทอง ขันล้างหน้าทองพร้อมพานรอง และโปรดให้ออกนามท่านฉิมว่า "เจ้าคุณบวรโภชน์"
เมื่อเจ้าคุณบวรโภชน์ถึงแก่อนิจกรรม พระบาทสมเด็จพระพุทธยอดฟ้าจุฬาโลกก็ได้โปรดพระราชทานโกศหลังเจียด(โกศโถ) และทรงภูษาลายยกพื้นขาวเสด็จพระราชดำเนินในการศพทุกๆวัน และ พระราชทานเพลิงศพ

**เกียรติยศ**

**บรรดาศักดิ์**
 ฉิม- เจ้าคุณบวรโภชน์

**อ้างอิง**
หมวดหมู่:รัชกาลที่ 1
หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
ซินแบด พิชิตตำนาน 7 คาบสมุทร

ซินแบด พิชิตตำนาน 7 คาบสมุทร (Sinbad: Legend of the Seven Seas, เรียกสั้น ๆ ว่า Sinbad) เป็นภาพยนตร์ผจญภัยแอนิเมชันสัญชาติอเมริกันใน ค.ศ. 2003 ที่ผลิตโดย DreamWorks Animation และจำหน่ายโดย DreamWorks Pictures โดยมีตัวละครหลักเป็นซินด์บาด จอมกะลาสี กำกับโดย Tim Johnson กับ Patrick Gilmore (ในผลงานการกำกับเรื่องแรกของเขา) และเขียนบทโดย John Logan และนักแสดงผ่านเสียงของ Brad Pitt, Catherine Zeta-Jones, Michelle Pfeiffer และ Joseph Fiennes เนื้อเรื่องเป็นเรื่องราวของซินแบด (ให้เสียงโดย Pitt) โจรสลัดที่เดินทางบนทะเลพร้อมสุนัขกับลูกเรือที่จงรักภักดี ร่วมกับ Marina (ให้เสียงโดย Zeta-Jones) คู่หมั้นของเจ้าชาย Proteus เพื่อนในวัยเด็ก (ให้เสียงโดย Fiennes) เพื่อกู้หนังสือแห่งสันติภาพ (Book of Peace) ที่ถูกขโมยไปจาก Eris (ให้เสียงโดย Pfeiffer) เพื่อช่วย Proteus จากการให้คำตัดสินประหารชีวิตซินแบด
ซินแบดได้รับเผยแพร่ในวันที่ 2 กรกฎาคม ค.ศ. 2003 และได้รับเสียงวิจารณ์จากนักวิจารณ์แบบผสม โดยชื่นชมในด้านแอนิเมชัน ลำดับแอกชัน และเสียงพากย์ แต่วิจารณ์ด้านโครงเรื่อง ซีจีไอสุดขั้ว และการที่ภาพยนตร์หันออกจากต้นฉบับภาษาอาหรับ เนื่องจากภาพยนตร์มีรายได้ 80 ล้านดอลลาร์สหรัฐจากงบประมาณ 60 ล้านดอลลาร์สหรัฐ ทำให้นักวิเคราะห์หลายคนมอง ซินแบด เป็นบ็อกซ์ออฟฟิศบอมบ์ ทำให้ดรีมเวิกส์ขาดทุนจากภาพยนตร์หลายเรื่องถึง 125 ล้านดอลลาร์ ซึ่งเกือบทำให้สตูดิโอล้มละลาย ภาพยนตร์นี้กลายเป็นภาพยนตร์แอนิเมชันดรีมเวิกส์เรื่องสุดท้ายที่ใช้แอนิเมชันแบบดั้งเดิมจนถึงทุกวันนี้ เนื่องจากทางสตูดิโอละทิ้งและยุติการผลิตเพื่อสนับสนุนแอนิเมชันคอมพิวเตอร์ต่อ อย่างไรก็ตาม ดรีมเวิกส์นำแอนิเมชันสองมิติกลับมาในภาพยนตร์สั้น 5 นาทีชื่อ เบิร์ดคาร์มา ใน ค.ศ. 2018 และเคยเป็นภาพยนตร์ที่ประสบความล้มเหลวครั้งใหญ่ที่สุดของ Dreamworks Animation จนกระทั่งมีการเผยแพร่ ห้าเทพผู้พิทักษ์ และ รูบี้ สาวน้อยอสูรทะเล ใน ค.ศ. 2012 และ 2023 ตามลำดับ

**เนื้อเรื่อง**

**อ้างอิง**

**แหล่งข้อมูลอื่น**
 0165982- ซินแบด พิชิตตำนาน 7 คาบสมุทร- sinbad
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์แอนิเมชัน
ซอดองโย สายใยรักสองแผ่นดิน

ซอดองโย สายใยรักสองแผ่นดิน (서동요) เป็นละครอิงประวัติศาสตร์ของสถานีโทรทัศน์เอสบีเอสประเทศเกาหลีใต้ เป็นละครที่บอกเล่าชีวประวัติของพระเจ้ามู กษัตริย์พระองค์ที่ 30 แห่งแพ็กเจ โดยได้กล่าวถึงเรื่องราวการต่อสู้ การเผชิญอุปสรรค เพื่อก้าวเข้าสู่บัลลังก์จนเป็นผลสำเร็จ และเรื่องราวความรักของพระองค์กับองค์หญิงซันวา ธิดาแห่งกษัตริย์ชิลลา จนเป็นต้นกำเนิดของบทเพลง "ซอดองโย" ละครโทรทัศน์เรื่องนี้ได้เริ่มออกอากาศที่เกาหลีเมื่อวันที่ 5 ตุลาคม 2005 จนถึงวันที่ 21 มีนาคม 2006 จำนวนทั้งสิ้น 55 ตอน

**อ้างอิง**
หมวดหมู่:ละครโทรทัศน์ช่องเอสบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2548
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์แนวประวัติศาสตร์เกาหลีใต้
หมวดหมู่:ละครโทรทัศน์ที่มีฉากในยุคแพ็กเจ
หมวดหมู่:ละครโทรทัศน์ที่มีฉากในยุคชิลลา
หมวดหมู่:ละครโทรทัศน์โดยคิมจงฮักโปรดักชั่น
พระกาล

พระกาฬไชยศรี หรือ พระกาล คติการบูชาพระกาลนั้นรับเอามาแต่อินเดียดั้งเดิม นิยมเรียก "พระกาลพระกุลี" หรือ "พระกาลกุลี" โดยดั้งเดิมจะนับถือพระกาลคู่กับพระกาลี ต่อมาภายหลังเรียกเพี้ยนเป็น "กุลี" ไป ต่อมาถึงสมัยรัตนโกสินทร์ ทีจะเห็นสร้อย "กลี" ฟังดูน่ากลัวนัก  จึงเปลี่ยนสร้อยเสียใหม่ให้เป็น "ไชยศรี" ใช้เป็นทางราชการมาเห็นจะราวในสมัยรัชกาลที่สี่ ดังปรากฏในประกาศถือน้ำนั้นแต่คนทั่ว ๆ ไปก็จะเรียก "พระกาฬ" เฉย ๆ ตั้งแต่นั้น แต่คติการบูชาพระกาลยังคงอยู่โดยผสมกับคติความเชื่อพื้นถิ่นในไทย คือ ตากะลายายกะลีแทน
รูปเคารพของพระกาฬไชยศรีของไทยตั้งอยู่ภายในศาลหลักเมืองกรุงเทพมหานคร 

**อ้างอิง**

**แหล่งข้อมูลอื่น**
 http://www.khandro.net/deity_Mahakala.htm-  The Many Forms of Mahakala, Protector of Buddhist Monasteries by Sri Nitin Kumar.
หมวดหมู่:เทวดาในศาสนาฮินดู
ตำนานจอมกษัตริย์เทพสวรรค์

ตำนานจอมกษัตริย์เทพสวรรค์ (The Legend; MR= ) เป็นละครโทรทัศน์แนวแฟนตาซีประวัติศาสตร์ของเกาหลีใต้ปี 2007 นำแสดงโดย แพ ยง-จุน, อี จี-อา, มุนโซรี และชเวมินซู กำกับการแสดงโดย Kim Jong-hak และเขียนบทโดย Song Ji-na ออกอากาศทาง Munhwa Broadcasting System หรือ เอ็มบีซี ตั้งแต่วันที่ 11 กันยายนถึง 5 ธันวาคม 2550 ในวันพุธและพฤหัสบดี เวลา 21:55 น. จำนวน 24 ตอน
อิงจากตำนานของ ทันกุน และ พระเจ้าควังแกโทมหาราช แห่ง โคกูรยอ เรื่องราวยังเพิ่มองค์ประกอบที่เป็นตำนานของสัญลักษณ์ทั้งสี่ที่ปรากฎในรูปแบบแฟนตาซีในฐานะผู้พิทักษ์ทั้งสี่ที่รับใช้ราชาแห่ง จูชิน แพได้รับเงิน 250 ล้านวอนต่อตอน ซึ่งเป็นเงินค่าตัวสูงสุดในปัจจุบันสำหรับนักแสดงละครเกาหลี

**อ้างอิง**

**หล่งข้อมูลอื่น**
  เว็บไซต์ทางการของ ตำนานจอมกษัตริย์เทพสวรรค์ จาก MBC ko- ตำนานจอมกษัตริย์เทพสวรรค์- ตำนานจอมกษัตริย์เทพสวรรค์
หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา‎
หมวดหมู่:ละครโทรทัศน์เกาหลีใต้ในปี พ.ศ. 2550
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคโคกูรยอ
หมวดหมู่:ละครโทรทัศน์แนวประวัติศาสตร์เกาหลีใต้
เสือขาว

บทความนี้เป็นบทความเกี่ยวกับ เสือขาว (สัตว์ในปกรณัม)  หากต้องการดูบทความเสือขาวที่เป็นสัตว์ ดูที่ เสือขาวเบงกอล
ภาพวาดของเสือขาว
เสือขาว (p=Bái Hǔ; 白虎 (びゃっこ); 백호; Bạch Hổ, 白虎) เป็นหนึ่งในสี่เทพศักดิ์สิทธิ์ประจำทิศตะวันตก และฤดูใบไม้ร่วง เป็นสัตว์วิเศษของจีน เป็นเทพแห่งสงครามและการต่อสู้ เป็นตัวแทนของอำนาจบารมีและความเคารพยำเกรง เป็นเจ้าแห่งสัตว์ป่า สัตว์สี่เท้า สัตว์นักล่าทั้งมวล ในสมัยโบราณเสือขาวถูกใช้เป็นชื่อของหน่วยกำลังรบ เป็นตราสัญลักษณ์ของกองทัพ เป็นสัญลักษณ์ให้โชค ในงานหัตถกรรมต่างๆ นิยมให้เสือขาวคู่กับมังกรเขียว 

**จุดกำเนิด**
เชื่อกันว่า เสือขาวเป็นเพียงสัตว์ในตำนาน  ในสมัยราชวงศ์ฮั่น ผู้คนเชื่อว่าเสือขาวเป็นราชาของปีศาจ มีอายุยืนมาก ตำนานได้กล่าวไว้ว่าคราใดที่เสือขาวมีอายุ 500 ปีมันจะลงมาเกิดครั้งหนึ่ง หางของมันจะกลายเป็นสีขาวทั้งหมด และจะเกิดเป็นมนุษย์ในช่วงที่มีจักรพรรดิจีนปกครองอาณาจักรด้วยความเป็นธรรมอย่างที่สุด เพื่อสร้างสันติสุขให้กับโลก
คัมภีร์แห่งถัง กล่าวถึงการลงมาเกิดของเสือขาวไว้ว่า เสือขาวได้ลงมาเกิดเป็นแม่ทัพในรัชสมัยของจักรพรรดิถังไท่จง นามว่า หลัวเชิง และมังกรเขียวได้ลงมาเกิดเป็นแม่ทัพ ต้านซยฺงซิน ทั้งสองทำสัญญาเป็นพี่น้องร่วมสาบานกับฉิน ชูเป่า เชิ่งจือเจี๋ย และยูฉือ จิงเต้อ และเชื่อว่าหลังจากตายแล้วได้ไปเกิดใหม่ในสมัยราชวงศ์ถัง และ ราชวงศ์เหลียว เสือขาวเป็นเซวฺย์ เหรินกุ้ย และมังกรเป็นเจ้าชายเหอ ซูเหวิน ทั้งสองคนเป็นศัตรูกัน

**เสือขาวกับการกำหนดหมู่ดาว**
ภายในสุสานยุคจั้นกั๋ว (ราว 433 ปีก่อนคริสตกาล) แห่งหนึ่งในมณฑลหูเป่ย ได้มีการขุดพบภาพวาดของหมู่ดาว 28 ดวงกับมังกรเขียวและเสือขาวบนภาชนะเคลือบใบหนึ่ง จึงมีหลักฐานที่แสดงว่า การกำหนดหมู่ดาวของจีนได้มีมานานแล้ว และถูกกำหนดโดยเทพทั้งสี่

**อ้างอิง**
 อะไรคือ เต่าดำ หงส์แดง เสือขาว มังกรเขียว?-  สัตว์เทพประจำทิศทั้งสี่fix-attempted=yes -  สัตว์เทพประจำทิศทั้งสี่ในคติจีนfix-attempted=yes 
หมวดหมู่:สิ่งมีชีวิตในตำนานจีน
หมวดหมู่:ลัทธิเต๋า